མདོར་ན་ད་བར་གཡུང་དྲུང་བོན་གྱི་གདན་ས་སྨན་རིའི་གླིང་གི་དཔོན་སློབ་རིན་པོ་ཆེའི་ཐུགས་འགན་ཡོངས་སུ་བཞེས་ནས་ལོ་ངོ་ཉི་ཤུ་རྩ་ལྔ་ཧྲིལ་གྱིས་འཁོར་ཡོད་པ་དང་།ཕྱི་ལོ་ལོ་ནས་ཕྱི་ལོ་ལོའི་བར་གཡུང་དྲུང་བོན་གྱི་གདན་ས་སྨན་རིའི་གླིང་དུ་ཁོང་གི་སློབ་ཕྲུག་ལ་དགེ་བཤེས་ཀྱི་མཚན་བཏགས་བཞེས་པའི་དགེ་བཤེས་ཀྱང་མང་པོ་བྱུང་ཡོད་པ་དང་།དེ་དག་བོད་ཕྱི་ནང་གང་སར་ཕེབས་ནས་དགོན་པ་ཁག་གི་མཁན་པོ་དང་དཔོན་སློབ་གནང་བཞིན་ཡོད་པ་ཡང་མང་པོ་བྱུང་ཡོད།དེ་མིན་རྒྱུན་ལྡན་ལྟར་འདི་གའི་བཤད་སྒྲུབ་སློབ་གཉེར་ཡོངས་ལ་མདོ་སྔགས་སེམས་གསུམ་གྱི་གཞུང་ལུགས་ཟབ་མོའི་ཉིང་བཅུད་དང་ཐུན་མོང་རིག་གནས་བཅས་ཀྱི་ཞལ་ཁྲིད་གནང་བཞིན་པ་མ་ཟད།སྐུ་ངལ་ལ་འཛེམ་ཟོན་གང་ཡང་མེད་པའི་ཐོག་རྒྱལ་བའི་བཀའ་དང་བཀའ་བརྟེན་གྱི་དབང་ལུང་སོགས་ཀྱང་ཟམ་མ་ཆད་པར་གནང་བཞིན་བཞུགས་ཡོད་པ་མ་ཟད་གནའ་རབས་བོན་གྱི་ཚིག་མཛོད་ཆེན་མོ་ཞེས་པ་ཡང་མཛད་གྲུབ་པ་དང་དཔར་བསྐྲུན་བྱེད་ལ་ཉེ་བ་ཡོད་པ་བཅས་སོ།།